

|  |  |
| --- | --- |
| ΠΕΡΙΦΕΡΕΙΑΚΗ ΕΝΟΤΗΤΑ ΠΙΕΡΙΑΣ  **ΔΗΜΟΣ ΔΙΟΥ – ΟΛΥΜΠΟΥ**  ΓΡΑΦΕΙΟ ΔΗΜΑΡΧΟΥ  ΠΛΗΡΟΦΟΡΙΕΣ: 2352350102  ΑΓΙΟΥ ΝΙΚΟΛΑΟΥ 15  602 00 ΛΙΤΟΧΩΡΟ | Λιτόχωρο, 9 Ιανουαρίου 2019  Αριθμός Πρωτοκόλλου: 244  Αριθμός απόφασης: 12  Προς:  1. Τους Διευθυντές των Σχολικών Μονάδων της δημοτικής ενοτήτας Ανατολικού Ολύμπου  2. Πρόεδρο ΔHΚΕΔΟ |

ΑΠΟΦΑΣΗ

Ο ΔΗΜΑΡΧΟΣ ΔΙΟΥ - ΟΛΥΜΠΟΥ

Έχοντας υπόψη:

1.Το άρθρο 58 § 3 του ν. 3852/2010

2. Το υπ’ αριθμ. πρωτ. 62/6-1-2019 δελτίο έκτακτων καιρικών φαινομένων και επιδείνωσης του καιρού του Ε.Σ.Κ.Ε. Πολιτικής Προστασίας.

3. Το υπ’ αριθμ. πρωτ. ΦΦΚ4/7023(72)/6-1-2019 δελτίο έκτακτων καιρικών φαινομένων και επιδείνωσης του καιρού του Τμήματος Πολιτικής Προστασίας Π.Ε. Πιερίας.

4. Τα επικίνδυνα ακραία καιρικά φαινόμενα που πλήττουν το Δήμο Δίου – Ολύμπου με την κωδική ονομασία «Υπατία», με ισχυρό παγετό, και την κατάσταση που επικρατεί στους αύλιους χώρους των σχολικών μονάδων της δημοτικής ενοτήτας Ανατολικού Ολύμπου, που καθιστούν την πρόσβαση και τη μετακίνηση εντός αυτών δυσχερή και επισφαλή.

ΑΠΟΦΑΣΙΖΕΙ

Τη διακοπή λειτουργίας του συνόλου των σχολικών μονάδων πρωτοβάθμιας και δευτεροβάθμιας εκπαίδευσης, των νηπιαγωγείων και του παιδικού σταθμού της δημοτικής ενοτήτας Ανατολικού Ολύμπου στις 10 Ιανουαρίου 2019.

**Ο Δήμαρχος**

**Κωνσταντίνος Δημόπουλος**